**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Zákon, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov |
| **Predkladateľ (a spolupredkladateľ)** |
| vláda Slovenskej republiky |
| **Charakter predkladaného materiálu** |  \*  Materiál nelegislatívnej povahy |
|  S  Materiál legislatívnej povahy  |
|  \*  Transpozícia práva EÚ  |
|  |
| **Termín začiatku a ukončenia PPK** | Začiatok:    15.12.2016Ukončenie: 19.12.2016 |
| **Predpokladaný termín predloženia na MPK\*** |  |
| **Predpokladaný termín predloženia na Rokovanie vlády  SR\*** |  |

|  |
| --- |
| **2.  Definícia problému** |
| Zákonom č. 378/2015 Z. z. o dobrovoľnej vojenskej príprave a o zmene a doplnení niektorých zákonov (ďalej len „zákon č. 378/2015 Z. z.“), ktorý nadobudol účinnosť 2. januára 2016, sa vytvorilo potrebné právne prostredie, v ktorom sa občanom Slovenskej republiky umožňuje absolvovať základný vojenský výcvik a v rámci dobrovoľnej vojenskej prípravy sa pripraviť na prípadnú obranu Slovenskej republiky. Zároveň sa vytvorili podmienky na obnovenie tvorby záloh ozbrojených síl Slovenskej republiky v stave bezpečnosti z radov mladých registrovaných občanov, a to na báze dobrovoľnosti. Zákonom č. 378/2015 Z. z. sa reagovalo aj na aktuálny vývoj bezpečnostnej situácie vo svete. Navrhované zmeny zákona č. 378/2015 Z. z. sú zamerané najmä na zatraktívnenie výkonu dobrovoľnej vojenskej prípravy. Potreba ich vykonania vychádza z aplikačných poznatkov vyplývajúcich z realizácie dobrovoľnej vojenskej prípravy v roku 2016, poznatkov z uskutočnených výskumov, ako aj pripomienok odbornej a občianskej verejnosti. |
| **3.  Ciele a výsledný stav** |
| Vytvorenie dostatočne a prirodzene atraktívnych podmienok na to, aby pokračovala tvorba záloh ozbrojených síl Slovenskej republiky z radov registrovaných občanov a ďalších občanov Slovenskej republiky, ktorí dobrovoľne prevezmú na seba brannú povinnosť a tiež, aby pokračovala príprava registrovaných občanov a ďalších občanov Slovenskej republiky na prípadnú obranu vlasti na báze dobrovoľnosti.Návrh zákona reaguje na poznatky aplikačnej praxe zo zrealizovaného projektu dobrovoľnej vojenskej prípravy v roku 2016, ako aj na pripomienky odbornej a občianskej verejnosti. Navrhuje sa skrátiť dobu trvania dobrovoľnej vojenskej prípravy z doterajších 12 týždňov na 11 týždňov, bez určenia konkrétnej dĺžky trvania základného vojenského výcviku a odborného výcviku, ustanoviť oprávnenie veliteľa výcvikového zariadenia určiť, v ktorých výcvikových dňoch sa výcvik neuskutoční a upraviť (zvýšiť) výšku finančného príspevku poskytovaného vojakovi dobrovoľnej vojenskej prípravy.  |
| **4.  Dotknuté subjekty** |
| Občania Slovenskej republiky prijatí do dobrovoľnej vojenskej prípravy. |
| **5.  Alternatívne riešenia** |
| Nezvažovali sa iné alternatívne riešenia.  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          \*   Áno            S  Nie |
| **7.  Transpozícia práva EÚ**  |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |   \*     Pozitívne |   \*     Žiadne |   S   Negatívne |
|   S     Áno |   \*     Nie |   \*   Čiastočne |
| **Vplyvy na podnikateľské prostredie**    z toho vplyvy na MSP |   \*     Pozitívne |   S     Žiadne |   \*   Negatívne |
|   \*     Pozitívne |   S     Žiadne |   \*   Negatívne |
| **Sociálne vplyvy** |   S     Pozitívne |   \*     Žiadne |   \*   Negatívne |
| **Vplyvy na životné prostredie** |   \*     Pozitívne |   S     Žiadne |   \*   Negatívne |
| **Vplyvy na informatizáciu** |   \*     Pozitívne |   S     Žiadne |   \*   Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |   \*     Pozitívne |   S     Žiadne |   \*   Negatívne |
|   \*     Pozitívne |   S     Žiadne |   \*   Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
| JUDr. Katarína Duchoňová, tel.: 0960 317 514, e-mail: katarina.duchonova@mod.gov.sk PaedDr. Peter Vojtuš, tel.: 0960 317 513, e-mail: peter.vojtus@mod.gov.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia Legislatívnej rady vlády SR na posudzovanie vybraných vplyvov vyjadrila súhlasné stanovisko s návrhom na dopracovanie s materiálom predloženým na predbežné pripomienkové konanie s odporúčaním na jeho dopracovanie podľa pripomienok uvedených nižšie. Komisia uplatnila k materiálu nasledujúce pripomienky a odporúčania: K doložke vybraných vplyvov. V predloženom materiáli legislatívnej povahy je v Predkladacej správe, rovnako aj v Dôvodovej správe - Všeobecná časť, uvedené, že „Návrh zákona nebude mať vplyvy na podnikateľské prostredie, životné prostredie, vplyvy na informatizáciu spoločnosti ani vplyvy na služby verejnej správy pre občana ...“, avšak v Doložke vybraných vplyvov je vyznačený pozitívny vplyv na služby verejnej správy pre občana. Po preštudovaní materiálu Komisia súhlasí s tým, že predložený materiál nepredpokladá vplyv na služby verejnej správy pre občana. Podľa vyššie uvedeného, Komisia požaduje opravu - vyznačenie žiadneho vplyvu na služby verejnej správy pre občana aj v doložke vybraných vplyvov. V doložke vybraných vplyvov je uvedený negatívny vplyv na rozpočet verejnej správy, ktorý je v analýze vplyvov na rozpočet verejnej správy kvantifikovaný vo výške 29 925 eur ročne s tým, že financovanie je zabezpečené v rozpočte kapitoly Ministerstva obrany SR. V nadväznosti na uvedené je potrebné označiť aj v bode 9. doložky vybraných vplyvov, že tento negatívny vplyv je rozpočtovo zabezpečený. Komisia odporúča predkladateľovi v doložke vybraných vplyvov v časti 1. Základné údaje vyznačiť približné termíny PPK, MPK a Rokovania vlády SR. Komisia taktiež odporúča predkladateľovi doplniť v doložke vybraných vplyvov časť 4. Dotknuté subjekty a časť 5. Alternatívne riešenia. K analýze vplyvov na rozpočet verejnej správy. V analýze vplyvov na rozpočet verejnej správy v tab. č. 4. je potrebné v poslednom riadku tabuľky preformulovať text „Kapitola Ministerstvo obrany SR ...“ na text „Dopad na výdavky verejnej správy celkom“. K analýze sociálnych vplyvov. Komisia odporúča predkladateľovi zapracovať pripomienky vo forme sledovača zmien v Analýze sociálnych vplyvov, čo je súčasťou prílohy tohto stanoviska. Komisia ďalej uvádza, že šablónu analýzy sociálnych vplyvov je potrebné uvádzať v predpísanej podobe, čo predložená analýza sociálnych vplyvov nespĺňa (posledné riadky tabuľky v bode 4.1 sú vypustené). Kompletný a správny formát analýzy sociálnych vplyvov sa nachádza na nasledovnom odkaze. Vyhodnotenie pripomienok (vyjadrenie predkladateľa): Všetky uvedené pripomienky a odporúčania boli akceptované a následne zapracované v Doložke vybraných vplyvov, v Analýze vplyvov na rozpočet verejnej správy a v Analýze sociálnych vplyvov.  |